paragraph_text: James Scott "Jimmy" Connors (East St. Louis, Illinois SAD, 2. rujna 1952.), poznat i po nadimku "Jimbo" bivši je američki tenisač, koji je bio 160 tjedana, od 29. srpnja 1974. do 29. kolovoza 1977., uzastopno prvi na ATP ljestvici, i ukupno 268 tjedana tijekom karijere. Pobijedio je osam Grand Slam turnira u pojedinačnoj konkurenciji, osvojio još dva Grand Slam naslova u parovima s Ilie Năstaseom i također bio finalist mješovitih parova s Chris Evert na US Openu 1974. godine. Bivši je trener Andyja Roddicka, pobjednika US Opena 2003.